P R O C E S - V E R B A L

Încheiat astăzi 24.03.2022, în şedinţa extraordinară a Consiliului Local al comunei Vădeni, județul Brăila la care participă un număr de treisprezece consilieri din totalul de treisprezece.

La şedinţă participă de drept dna Coman Stanca – primarul comunei și dra Mustaţă Lenuţa – secretarul general al comunei.

Dra Mustaţă Lenuţa supune aprobării procesul – verbal de la şedinţa anterioară.

Nefiind obiecţiuni, procesul – verbal este aprobat cu unanimitate de voturi.

Președintele de ședință prezintă ordinea de zi:

1. *Proiect de hotărâre* privind aprobarea dezmembrării imobilului, proprietatea publică a comunei Vădeni, înscris în CF nr.76405 a comunei Vădeni, cu nr. cadastral 76405 *– inițiator primar.*

Preşedintele de şedinţă supune la vot ordinea de zi, care se aprobă în unanimitate de voturi.

Se trece la **primul punct** din ordinea de zi: *Proiect de hotărâre* privind aprobarea dezmembrării imobilului, proprietatea publică a comunei Vădeni, înscris în CF nr.76405 a comunei Vădeni, cu nr. cadastral 76405 *– inițiator primar.*

Preşedintele de şedinţă prezintă proiectul de hotărâre și dă cuvântul dnei primar care expune referatul de aprobare, precizând că:

* Pentru acest an ne-am propus două investiții necesare organizării petrecerii timpului liber și desfășurării activităților sportive în localitățile Baldovinești și Pietroiu;
* În Baldovinești locația va fi pe terenul fostei Grădinițe din Praporgescu, teren aflat în domeniul public al comunei, iar la Pietroiu în curtea Școlii, care nu mai funcționează de câțiva ani;
* La Pietroiu încă nu avem Carte funciară pentru teren, urmând ca dezmembrarea acestuia să se discute într-o altă ședință;
* La Baldovinești propunem dezmembrarea terenului în două loturi, pe lotul nr.1 urmând să realizăm investiția ”Amenajare Centru de Agrement”, investiție pentru care vrem să accesăm fonduri europene, de aici și caracterul extraordinar al ședinței, pentru a reuși să finalizăm proiectul la timp și să depunem cererea pentru accesarea de fonduri.

În concluzie, acest Centru de agreement este un vis al locuitorilor din Baldovinești și o dorință a Primarului și nu numai.

Nu sunt dezbateri şi se supune la vot proiectul care se aprobă cu unanimitate de voturi.

Nu sunt alte probleme şi dna Avârvărei Elena, preşedintele de şedinţă, declară încheiate lucrările şedinţei.

Drept pentru care s-a întocmit prezentul proces-verbal.

PREŞEDINTE DE ŞEDINȚĂ, SECRETAR GENERAL,

Elena AVÂRVĂREI Lenuța MUSTAȚĂ